यह भारतीय टीम की इस साल की सबसे बड़ी हार है। 2021 में टीम ने 10 टेस्ट खेले हैं। इसमें से 5 टेस्ट में जीत मिली, जबकि 3 टेस्ट में हार का सामना करना पड़ा। इस मैच से पहले भारत को इंग्लैंड के खिलाफ चेन्नई में 227 रन से और न्यूजीलैंड के खिलाफ वर्ल्ड टेस्ट चैंपियनशिप फाइनल में 8 विकेट से हार का सामना करना पड़ा था।
 टीम इंडिया ने पहली पारी में 78 रन बनाए थे। वहीं इंग्लैंड ने पहली पारी में 432 रन बनाए। इस लिहाज से इंग्लैंड को 354 रन की बढ़त हासिल थी। टीम इंडिया ने चौथे दिन 2 विकेट पर 215 रन से आगे खेलना शुरू किया और 278 रन तक आते-आते ऑलआउट हो गई।
 63 रन बनाने में टीम ने चेतेश्वर पुजारा, विराट कोहली, अजिंक्य रहाणे, ऋषभ पंत, मोहम्मद शमी, इशांत शर्मा, रवींद्र जडेजा और मोहम्मद सिराज का विकेट गंवा दिया। भारत की ओर से पुजारा ने सबसे ज्यादा 91 रन की पारी खेली। इसके अलावा कोहली 55 रन बना सके।
 टीम इंडिया पहली पारी में 78 रन पर सिमट गई। भारत के सिर्फ 2 बल्लेबाज दहाई का आंकड़ा छू सके। रोहित शर्मा 19 रन के साथ सबसे ज्यादा स्कोर करने वाले बल्लेबाज रहे। इसके अलावा विराट कोहली 7 रन, चेतेश्वर पुजारा 1 रन, लोकेश राहुल 0, अजिंक्य रहाणे 18 रन और पंत 2 रन ही बना सके। जेम्स एंडरसन और क्रेग ओवरटन ने 3-3 और ओली रॉबिन्सन और सैम करन ने 2-2 विकेट झटके।
 इंग्लैंड की टीम पहली पारी में 432 रन पर ऑलआउट हुई। कप्तान जो रूट ने इस सीरीज का तीसरा शतक जमाया। उन्होंने 121 रनों की पारी खेली। इसके अलावा रोरी बर्न्स 61 रन, हसीब हमीद 68 रन, डेविड मलान 70 रन बनाकर आउट हुए। भारत की ओर से शमी ने सबसे ज्यादा 4 विकेट झटके। इसके अलावा मोहम्मद सिराज, बुमराह और रवींद्र जडेजा को 2-2 विकेट मिले।
 भारतीय पारी के 87वें ओवर में मैदान पर ड्रामा देखने को मिला। जेम्स एंडरसन गेंदबाजी कर रहे थे। इस ओवर की आखिरी बॉल विकेटकीपर बटलर के हाथों में गई। एंडरसन और इंग्लैंड टीम की कैच की अपील पर फील्ड अंपायर एलेक्स वार्फ ने आउट दे दिया। इसके बाद कोहली वापस पवेलियन लौटने लगे और इंग्लिश टीम जश्न मनाने लगी।
 तभी नॉन स्ट्राइकर एंड पर मौजूद रहाणे ने रिव्यू लेने को कहा। कोहली ने 15 सेकेंड के अंदर रिव्यू लिया। डिसीजन रिव्यू सिस्टम (DRS) में दिखा कि बॉल और बैट के बीच कोई संपर्क नहीं हुआ था, बल्कि कोहली के बैट और पैड के बीच संपर्क हुआ था। इसके बाद फील्ड अंपायर को अपना फैसला बदलना पड़ा और कोहली बच गए।
 पुजारा ने टेस्ट करियर की 30वीं फिफ्टी लगाई। पुजारा की फिफ्टी 12 पारियों के बाद आई। उन्होंने पिछला अर्धशतक इंग्लैंड के खिलाफ ही इसी साल फरवरी में चेन्नई में लगाया था। पुजारा ने 91 बॉल पर फिफ्टी पूरी की। यह एशिया के बाहर उनका सबसे तेज अर्धशतक रहा। यह टेस्ट में पुजारा की 14वीं सबसे तेज फिफ्टी थी।
 साथ ही यह पुजारा का इंग्लैंड के खिलाफ तीसरा सबसे तेज और इंग्लैंड में सबसे तेज अर्धशतक था। 2021 में उनकी यह दूसरी फास्टेस्ट फिफ्टी रही। इसी साल सिडनी में उन्होंने 64 बॉल पर फिफ्टी लगाई थी। पुजारा ने टेस्ट में सबसे तेज अर्धशतक 54 बॉल पर पूरा किया था। यह मैच भारत और ऑस्ट्रेलिया के बीच 2013 में दिल्ली में खेला गया था। तब पुजारा ने 92 बॉल पर 82 रन की पारी खेली थी।
 इंग्लैंडः जो रूट (कप्तान), हसीब हमीद, डेविड मलान, रोरी बर्न्स, मोइन अली, जॉनी बेयरस्टो, जोस बटलर (विकेटकीपर), सैम करन, क्रेग ओवरटन, जेम्स एंडरसन और ओली रॉबिन्सन।
 भारतः विराट कोहली (कप्तान), रोहित शर्मा, लोकेश राहुल, चेतेश्वर पुजारा, अजिंक्य रहाणे, ऋषभ पंत (विकेटकीपर), रवींद्र जडेजा, इशांत शर्मा, मोहम्मद सिराज, मोहम्मद शमी और जसप्रीत बुमराह।
 This website follows the DNPA Code of Ethics.
 
यह भारतीय टीम की इस साल की सबसे बड़ी हार है। दो हज़ार इक्कीस में टीम ने दस टेस्ट खेले हैं। इसमें से पाँच टेस्ट में जीत मिली, जबकि तीन टेस्ट में हार का सामना करना पड़ा। इस मैच से पहले भारत को इंग्लैंड के खिलाफ चेन्नई में दो सौ सत्ताईस रन से और न्यूजीलैंड के खिलाफ वर्ल्ड टेस्ट चैंपियनशिप फाइनल में आठ विकेट से हार का सामना करना पड़ा था। टीम इंडिया ने पहली पारी में अठहत्तर रन बनाए थे। वहीं इंग्लैंड ने पहली पारी में चार सौ बत्तीस रन बनाए। इस लिहाज से इंग्लैंड को तीन सौ चौवन रन की बढ़त हासिल थी। टीम इंडिया ने चौथे दिन दो विकेट पर दो सौ पंद्रह रन से आगे खेलना शुरू किया और दो सौ अठहत्तर रन तक आते-आते ऑलआउट हो गई। तिरेसठ रन बनाने में टीम ने चेतेश्वर पुजारा, विराट कोहली, अजिंक्य रहाणे, ऋषभ पंत, मोहम्मद शमी, इशांत शर्मा, रवींद्र जडेजा और मोहम्मद सिराज का विकेट गंवा दिया। भारत की ओर से पुजारा ने सबसे ज्यादा इक्यानवे रन की पारी खेली। इसके अलावा कोहली पचपन रन बना सके। टीम इंडिया पहली पारी में अठहत्तर रन पर सिमट गई। भारत के सिर्फ दो बल्लेबाज दहाई का आंकड़ा छू सके। रोहित शर्मा उन्नीस रन के साथ सबसे ज्यादा स्कोर करने वाले बल्लेबाज रहे। इसके अलावा विराट कोहली सात रन, चेतेश्वर पुजारा एक रन, लोकेश राहुल शून्य, अजिंक्य रहाणे अट्ठारह रन और पंत दो रन ही बना सके। जेम्स एंडरसन और क्रेग ओवरटन ने तीन-तीन और ओली रॉबिन्सन और सैम करन ने दो-दो विकेट झटके। इंग्लैंड की टीम पहली पारी में चार सौ बत्तीस रन पर ऑलआउट हुई। कप्तान जो रूट ने इस सीरीज का तीसरा शतक जमाया। उन्होंने एक सौ इक्कीस रनों की पारी खेली। इसके अलावा रोरी बर्न्स इकसठ रन, हसीब हमीद अड़सठ रन, डेविड मलान सत्तर रन बनाकर आउट हुए। भारत की ओर से शमी ने सबसे ज्यादा चार विकेट झटके। इसके अलावा मोहम्मद सिराज, बुमराह और रवींद्र जडेजा को दो-दो विकेट मिले। भारतीय पारी के सत्तासीवें ओवर में मैदान पर ड्रामा देखने को मिला। जेम्स एंडरसन गेंदबाजी कर रहे थे। इस ओवर की आखिरी बॉल विकेटकीपर बटलर के हाथों में गई। एंडरसन और इंग्लैंड टीम की कैच की अपील पर फील्ड अंपायर एलेक्स वार्फ ने आउट दे दिया। इसके बाद कोहली वापस पवेलियन लौटने लगे और इंग्लिश टीम जश्न मनाने लगी। तभी नॉन स्ट्राइकर एंड पर मौजूद रहाणे ने रिव्यू लेने को कहा। कोहली ने पंद्रह सेकेंड के अंदर रिव्यू लिया। डिसीजन रिव्यू सिस्टम में दिखा कि बॉल और बैट के बीच कोई संपर्क नहीं हुआ था, बल्कि कोहली के बैट और पैड के बीच संपर्क हुआ था। इसके बाद फील्ड अंपायर को अपना फैसला बदलना पड़ा और कोहली बच गए। पुजारा ने टेस्ट करियर की तीसवीं फिफ्टी लगाई। पुजारा की फिफ्टी बारह पारियों के बाद आई। उन्होंने पिछला अर्धशतक इंग्लैंड के खिलाफ ही इसी साल फरवरी में चेन्नई में लगाया था। पुजारा ने इक्यानवे बॉल पर फिफ्टी पूरी की। यह एशिया के बाहर उनका सबसे तेज अर्धशतक रहा। यह टेस्ट में पुजारा की चौदहवीं सबसे तेज फिफ्टी थी। साथ ही यह पुजारा का इंग्लैंड के खिलाफ तीसरा सबसे तेज और इंग्लैंड में सबसे तेज अर्धशतक था। दो हज़ार इक्कीस में उनकी यह दूसरी फास्टेस्ट फिफ्टी रही। इसी साल सिडनी में उन्होंने चौंसठ बॉल पर फिफ्टी लगाई थी। पुजारा ने टेस्ट में सबसे तेज अर्धशतक चौवन बॉल पर पूरा किया था। यह मैच भारत और ऑस्ट्रेलिया के बीच दो हज़ार तेरह में दिल्ली में खेला गया था। तब पुजारा ने बानवे बॉल पर बयासी रन की पारी खेली थी। इंग्लैंडः जो रूट , हसीब हमीद, डेविड मलान, रोरी बर्न्स, मोइन अली, जॉनी बेयरस्टो, जोस बटलर , सैम करन, क्रेग ओवरटन, जेम्स एंडरसन और ओली रॉबिन्सन। भारतः विराट कोहली , रोहित शर्मा, लोकेश राहुल, चेतेश्वर पुजारा, अजिंक्य रहाणे, ऋषभ पंत , रवींद्र जडेजा, इशांत शर्मा, मोहम्मद सिराज, मोहम्मद शमी और जसप्रीत बुमराह। This website follows the DNPA Code of Ethics.